ሃሰተኛ ዜናዎች በሃገሪቱ ሁለንተናዊ እንቅስቃሴ ላይ ጫና እያሳደሩ ነው ተባለ
በተለያዩ ማህበራዊ ድህረ ገጾች እና የመረጃ ምንጮች እየተሰራጩ የሚገኙት የሀሰት ዜናዎች በሃገሪቱ ሁለንተናዊ እንቅስቃሴ ላይ ጫና እያሳደሩ መሆኑ ተገልጿል፡፡ይህ የተገለጸው አዲስ አበባ ዩኒቨርሲቲ ከቢቢሲ ጋር በመተባበር ባዘጋጀው የውይይት መድረክ ሲሆን ሃሰተኛ ዜናዎቹ የሚያደርሱት ጫና ከጊዜ ወደ ጊዜ እየተባባሰ መምጣቱም ተጠቁሟል፡፡በተለይም ምንጫቸው በትክክል የማይታወቁ እና በመረጃ ተደገፉ መስለው የሚቀርቡ ዜናዎች በህብረተሰቡ ላይ የሚያሳድሩት ጫና እንዳደገ ነው የተገለጸው፡፡በኢትዮጵያ የሚስተዋለው  የህብረተሰቡ ንቃተ ህሊና አለመዳበርና እና የሚዲያ ተዓማኒነት አነስተኛ መሆን ለዚህ ክፍተት በር ከፋች እንደሆነ ነው በመድረኩ ተነስቷል፡፡